**BRIGA ME**

K'o pepeo u vjetar, prosipam riječi,

Za mnom samo razneseni prah.

Ne brinem hoće li ikoga peći,

Ne marim za tuđih osjećaja krah...

Jer, što su mi ljudi, tek prolazna lica,

I ono što za njima ostaje

Su blijedi portreti, možda neka skica.

Sve puki zaborav postaje.

Ne znam dal sam naučio tako,

Ili je oduvijek bilo u meni,

Ali dok draga te ne sretoh, bilo je lako,

Bilo je dobro skrivat se u sjeni.

**Dominik Kranjčec, 1e**

**Pčela**

Lagano kao pala latica

otkrij mi

kada si ti razotkrivena

bez pomnog pogleda čovjeka ?

Nošena dvama prepolovljenim srcima

iznad žuto crnog plašta

sve tajne otkrivene su

očima složenog mozaika

il'

Okupana u mekanim mirisima

među živim zidovima

slabijim od korijenja drveća

ali s istim uzorcima

il'

S vunenim nogama koje

bi ostavljale slijepljene obrise

da nisi letjela slobodno

u plavetnilu bijelih mrlja

il'

Sakrivena duboko u korama

pogrbljenog javora gdje

među voštanim dijamantima

sjaji se Sunčeva rosa

Otkrij mi to bez riječi

zapiši u ljepljivoj slatkoći

koja mi u grlu gori

gore nego što bi vatra mogla opeći

**Ema Babić, 1.e**

**Tu i sad**

Bosonoga hodam

po toploj zemlji

dok vjetar miruje

zeleno lišće.

Osjećam sunce

na svojoj koži,

sve mi odjednom

ima smisla.

Tu sam i sad,

u trenutku vječnosti

koji mi je poklonjen.

**Zvijezde**

Gledam gore

u beskrajno nebo

opijena svjetlošću

zvijezda.

Pogled se gubi

u dubini…

Nestaje u daljini…

Misli mi zamjenjuje

tišina

Osjećam svečan spokoj.

**Zagrljaj mora**

Gledam te dok se pjeniš

i valovima svojim

budiš mi sjećanja

Divim se tebi,

Čarolijo silna

Snažni beskraju

Smisao u besmislu

Okupani plavetnilom

U zagrljaju vječnosti

**Sumrak**

Tiho sjene

na zemlju padaju.

Mekani plašt

tamom uspavljuje

razigran dan.

Polako, nečujno

zaustavlja se pokret

dok duša se

na počinak sprema.

**Cvijet**

Savršen si,

majušan,

sakriven u travi…

Mirisom svojim smiruješ

dok se jutrom

danu otvaraš.

Nesebično ljepotu svoju

svijetu daruješ

Budiš osmijeh.

**Iva Sofia Vladilo Bernardić, 1.b**

**1.**

let ptica i crvenom pastelom na nebu nacrtana linija cvrkut točno određena tonaliteta praznine i tišine prstima spajamo zvijezde stvarajući neimenovana zviježđa ovaj tjedan samo oblaci bez neba

**2.**

tišina među riječima koje se više ne dodiruju koje se više ne miješaju samo tišina koja vrišti daleki neki simboli riječi koje teku cure i nestaju

**3.**

gledam kapi kako teku žuto svjetlo što se svija uvija me ova situacija toliko je tih malih motiva pretvaranja i pravljenja da nismo što jesmo reci što misliš ne posustaj govori govori i ne prestaj

**4.**

na mjestu gdje se oblaci tvore pronađi me uz rasute uspomene sjećat ću se svega što je bilo na rubu sna i jave neću više znati gdje sam u kojem od svjetova sam zaglavila ali bit ću negdje utješena sretna stoga ne brini se za mene tamo me radost čeka

**Vanda Vrabec, 4. r**

1

bacam sve svoje u smeće

već tko zna koji put

u mislima proklinjem muze

pa pet ljeta kasnije

puštam zacrtane ideale

nek' žive negdje gdje nije ovdje

inače uvijek kad se okrenem

nabrajat ću si propuste

od jutra do sutra.

napokon skupljam snage

zagrliti svaku riječ

umjesto dovijeka ispravljati

zamršene sintagme.

puštam se među ljude

ne mogu više skrivati

emocijama natopljene stranice

neispričane priče

i dunav emocija

što me poplavlja i preplavlja

u nečujnim mlazovima.

nikad neću ništa uhvatiti

budem li ganjala savršenstvo.

2

plešem po rubovima svijesti

u glavi se izmjenjuju mutni obrisi

okrnjenih i nagih začetaka i početaka

bez jasnoga kraja

siječem pravce točkama

lakše je misliti o dužinama

nego o nečemu što nigdje

ne počinje i ne završava .

mlatim se s muzama

nekoliko puta dnevno

daj mi neki konzervans

neka traje ovaj osjećaj

dokle god ima svjetla

u meni.

3

gledam te kroz

prašnjavi barokni okvir

našla sam ga na tavanu

djedovina i te spike

isprobavam različite poze

smijem se djetinjasto

stavi me u louvre.

**Sara Štrkalj, 3.a**

**Valovi**

Kad bi valovi,

Nosili moje tajne,

Spavala bih,

Na morskoj obali.

Ne želim da itko,

Na kopnu zna,

Ne želim da itko,

S ovog otoka zna.

Poslat ću svoju dušu,

Na drugu stranu mora,

Možda tamo ljudi,

Znaju što s njome.

**Plavo**

Sve što je plavo, tvoje je,

Kad iz mojih suza pobjegnu svi,

Hladne, za tebe stvorene,

Sve što je plavo, donosiš mi.

Sve što je plavo, tvoje je,

Moj ledeni, sirovi krik,

Tvoja krv, sve to moje je,

Ali nije plava, nismo ni mi.

Sve što je plavo, tvoje je,

Staklo što puca od daha,

Od tog stakla moje su sobe sve,

Ako ne dišem, znaj, od straha.

Sve što je plavo, tvoje je,

Kao svjetlo što trepće satima,

Moje bezbrojne isprike, izmorene,

A svoj si oprost ostavio pred vratima.

Sve što je plavo, moje je,

Nekoć bilo, ali samo si krao,

Sve što me čini, čak boje sve,

Na kraj mene si, bezbrižno, stao.

Sve što plavo je, grlim,

Držim uza se, planiram bijeg,

Nakon vječnosti, ja trčim,

A iza mene se plavi snijeg.

**Otac**

Sve što knjige me uče,

Prema njemu me vuče,

Kažu da obitelj je blago pred tobom.

Ali što ako je plač,

Energije potrošač,

Onaj koji sve rješava borbom.

Kao prosta sluga,

Nikad prva, već druga,

U njegovom domu, o njemu ovisila.

Podario mi život,

Moje sudbine pilot,

Ali što sam mu, pobogu, skrivila?

**Katarina Kallay, 2.a**

**1.**

let ptica i crvenom pastelom na nebu nacrtana linija cvrkut točno određena tonaliteta praznine i tišine prstima spajamo zvijezde stvarajući neimenovana zviježđa ovaj tjedan samo oblaci bez neba

**2.**

tišina među riječima koje se više ne dodiruju koje se više ne miješaju samo tišina koja vrišti daleki neki simboli riječi koje teku cure i nestaju

**3.**

gledam kapi kako teku žuto svjetlo što se svija uvija me ova situacija toliko je tih malih motiva pretvaranja i pravljenja da nismo što jesmo reci što misliš ne posustaj govori govori i ne prestaj

**4.**

na mjestu gdje se oblaci tvore pronađi me uz rasute uspomene sjećat ću se svega što je bilo na rubu sna i jave neću više znati gdje sam u kojem od svjetova sam zaglavila ali bit ću negdje utješena sretna stoga ne brini se za mene tamo me radost čeka